b'\n_START_ARTICLE_\nDave and Ansell Collins\n_START_SECTION_\nPovijest\n_START_PARAGRAPH_\nStudijski pjeva\xc4\x8d Dave Barker (pravim imenom David John Crooks, 10. listopada 1947., Kingston, Jamajka) i klavijaturist Ansell Collins (1949., tako\xc4\x91er u Kingstonu)  su bili dvoje glazbenika koji su radili za glazbenog producenta Leeja "Scratcha" Perryja u Kingstonu krajem 1960-ih. Godine 1971. su se udru\xc5\xbeili radi izvo\xc4\x91enja reggae singla Double Barrel. Objavila ga je diskografska ku\xc4\x87a Techniques Records koja je bila dijelom diskografske ku\xc4\x87e Trojan Records. O\xc5\xbeujka te godine je osvajala vrhove jamaj\xc4\x8dkih i britanskih top-ljestvica.  To je ujedno bila i prvom gramofonskom plo\xc4\x8dom na kojoj je onda 14-godi\xc5\xa1nji bubnjar Sly Dunbar ikad zasvirao._NEWLINE_Uslijedila je pjesma Monkey Spanner sli\xc4\x8dna stila koja je postigla isti me\xc4\x91unarodni uspjeh. Ve\xc4\x87ina njihova snimljena rada je djelo tekstopisca Winstona Rileya. Nakon \xc5\xa1to su slo\xc5\xbeili album, Collins i Barker su se razi\xc5\xa1li. Collins je postao studijski glazbenik, dok je Barker koji je postao stanovnikom Ujedinjenog Kraljevstvap nastavio pjevati. Sura\xc4\x91ivao je s nekoliko soul glazbenih sastava. Poku\xc5\xa1ali su se 1981. godine vratiti na glazbenu pozornicu, no nisu uspjeli dosegnuti nekada\xc5\xa1nju slavu._NEWLINE_Godin 1986. se je Collins pojavio kao jedan od pozadinskih glazbenika Ernesta Reeda (Jimmy Cliff) u filmskoj komediji na temu reggae Club Paradise. Na impresumu mu je ime u obliku "Ansel (sic) "Double Barrel" Collins". Collins je svirao i radio sa sastavima i glazbenicima kao \xc5\xa1to su The Upsetters, Black Uhuru, The Mighty Diamonds, Barrington Levy, Gregory Isaacs, U-Roy, Pama International i Jimmy Cliff._NEWLINE_Dijelove pjesme Double Barrel je semplirao Special Ed na pjesmi I\'m The Magnificent . Dva Barkerova uvodna usklika (Don\'t watch that, watch this! iz pjesme Funky Funky Reggae i This is the heavy, heavy monster sound! iz pjesme Monkey Spanner) je rabio pjeva\xc4\x8d Chas Smash na uvodu pjesme sastava Madness One Step Beyond.'